בס"ד.

**ויאהבה.**

**על אהבת יצחק ורבקה ועל עקרות האבות**

ספר בראשית פרק כד

(סז) וַיְבִאֶהָ יִצְחָק הָאֹהֱלָה שָׂרָה אִמּוֹ וַיִּקַּח אֶת רִבְקָה וַתְּהִי לוֹ לְאִשָּׁה **וַיֶּאֱהָבֶהָ** וַיִּנָּחֵם יִצְחָק אַחֲרֵי אִמּוֹ

**מדרש רבה בראשית פרשה ס פסקה טז**

ויביאה יצחק האהלה שרה אמו כל ימים שהיתה שרה קיימת היה ענן קשור על פתח אהלה כיון שמתה פסק אותו ענן וכיון שבאת רבקה חזר אותו ענן כל ימים שהיתה שרה קיימת היו דלתות פתוחות לרוחה וכיון שמתה שרה פסקה אותה הרוחה וכיון שבאת רבקה חזרה אותה הרוחה וכל ימים שהיתה שרה קיימת היה ברכה משולחת בעיסה וכיון שמתה שרה פסקה אותה הברכה כיון שבאת רבקה חזרה כל ימים שהיתה שרה קיימת היה נר דולק מלילי שבת ועד לילי שבת וכיון שמתה פסק אותו הנר וכיון שבאת רבקה חזר

(2) **זוהר חלק א דף קלג/א**

רבי שמעון אמר, מאי שנא דכתיב ביה ביצחק, ויקח את רבקה ותהי לו לאשה ויאהבה, כיון דאמר ותהי לו לאשה, לא ידענא דהוא רחים לה, דהא כל בני עלמא רחמי לנשייהו, מאי שנא ביצחק דכתיב ביה ויאהבה, אלא ודאי אתערותא דרחימו דדכורא לגבי אתתא לאו איהו אלא שמאלא, דכתיב (שיר ב ו) שמאלו תחת לראשי, וחשך ולילה כחד אינון, ושמאלא אתער רחימו תדיר לגבי נוקבא ואחיד בה, ועל דא אע"ג דאברהם (ס"א הוה) רחים לה לשרה, לא כתיב ביה ויאהבה, **אלא ביצחק**, ואי תימא ויאהב יעקב את רחל, סטרא דיצחק דהוה ביה קעביד ליה. **תא חזי אברהם כד חמא לשרה (ס"א לרבקה) הוה מחבק לה ולא יתיר, אבל יצחק דאיהו בעלה אחיד בה, ושוי דרועיה תחות רישה, דכתיב שמאלו תחת לראשי וימינו תחבקני,**

**דרך פקודיך מצות עשה א חלק המחשבה**

והנה רבקה כאשר ראתה אותו הדור תמהה מפניו וחרדה ותפול מעל הגמל [בראשית כד סה] כי חשבה איך אפשר לאתדבקא דינא בדינא הלא יוקיד עלמא בשלהובוי, עד שאמר העבד הוא אדוני, רצ"ל כבר יש בו בחי' אדוני אברהם. ועל כן נאמר בתורה **ויקח את רבקה וכו' ויאהבה**, **משמעות חידוש שנתחדשה בו מדת אהבה היפך מדתו יראת הגבורה. עיין שם בזהר והבן.**

**עקרים..**

**ר' צדוק הכהן מלובלין - ליקוטי מאמרים עמוד נב**

**וכן האבות היו עקורים** וביותר אברהם אבינו ע"ה שהוא תחילה לגרים (חגיגה ג' א) נאמר בו (ישעיה נ"א, כ') כי אחד קראתיו וגו' ולא ביקש רחמים כלל על בנים כמו שמובא בזוהר (ח"א קל"ז ב) דמה שאמר הן לי וגו' רק כמספר צערו, **כי חשב דהוא קבוע כך להיות אחד לבד, כי הריבוי על ידי החרישה וצמיחה כנ"ל והוא נקרא איתן האזרחי שהיה ממש כנחל איתן, וכל רוחות אין מזיזות ליפול לכבשן וכדומה הכל עקשות הטובה לכבוד שמים,** ולכן נקרא האזרחי שהוא אזרח הארץ באמת שאינו עקשות רק מכל מקום הוא תחילה לגרים, כי זה שורש עקשות לגבי מדות בני ישראל שאמרו ז"ל (כתובות ל"ג ב) אלמלא נגדוהו לחנניה מישאל ועזריה וכו' וכיוצא בו יש דיהרג ואל יעבור ואצל אברהם אבינו לא היה זה כלל, רק מכל מקום מאחר דבאמת לא היה לו שום עקשות לגבי ה' יתברך ובכוחו לשנות כל כוחותיו לה' יתברך ולכך הובטח על הריבוי ונחלת הארץ באמת:

**וזכה לבן בן מאה שנה** כי שלימות הבירור בהשתנות כל מיני כוחות הוא במאה שנה עשר פעם עשר כנודע.

ואברהם אבינו ע"ה שהוא ההתחלה ובירר גם שלוש ראשונות במאה שנה דבכל מיני שינויים שבלב הגם שהוא איתן וקשה, היינו רק לדבר המנגד לרצון ה' יתברך אבל הוא משתנה לרצון ה' יתברך, ואז זכה לבן שממנו נשתל אומה שלימה וריבוי שהוא מצד העדר הקשיות, ואברהם ויצחק הם שני קצוות כנודע שכל אחד מיוחד במדתו שאין לו נטייה ממנה לצד האחר, **ויצחק במדתו היה גם כן איתן** ומכל מקום נאמר כי עקרה היא ומובא בזוהר (ח"א קל"ז ב) דלכך יצחק נתפלל על בנים ולא אברהם כי הוא ידע שיוליד רק לנוכח אשתו וכו', פירוש כי אברהם אבינו המלך ע"ה חשב דאין צורך להנהגת עולם רק מידה אחת אבל יצחק שראה שני קצוות בהכרח צריך לאמצעי המחבר ומיחד דלולי כן הוא פירוד חס ושלום:

ולכן אמר (בראשית כ"ה, י"ט) אלה תולדות יצחק בן אברהם אברהם הוליד וגו' **כי יצחק מצד עצמו גם כן איתן במדתו** אשר לא יזרע רק מצד שורשו דאברהם הוליד וגו', הגם דהוא אב ושורש מיוחד לאומה בפני עצמו מכל מקום הרי הוא בן אברהם ויש לו כח זה דאברהם שהוליד, כי שורש מדתו נובע מכח מדת אברהם אבינו ע"ה מצד הזה היה לו תולדות רק ויעתר וגו' כי עקרה היא, פירוש כי האשה היא העזר שקבע ה' יתברך לאדם שאמר אעשה לו עזר בודאי אלמלא הקדוש ברוך הוא עוזרו וכו'

הנה באבות אמרו ז"ל (בראשית רבה ל', י') על פסוק (בראשית מ"ח, ט"ו) אשר התהלכו אבותי לפניו אלקים הרועה אותי וגו' שלא הוצרכו סעד לתומכן, והיינו מצד שהם איתנים ולא כמו הצאן הנמשכים אחר הרועה לכל אשר יוליכם רק הם הולכין מעצמם ואין צריכים עזר, **ומצד הזה נאמר ביצחק כי עקרה היא פירוש העזר שלו היה איתן ולא כשדה הנחרש כי לא היה צריך עזר כנ"ל,** ולכך על ידי התפילה שהוא בקשת עזר מה' יתברך בדבר זה והוצרך סעד לתומכו בדבר זה על ידי זה נעתר ממילא גם בזה:

ויעקב אבינו ע"ה הוא קו אמצעי ואחיד בתרין סטרין פעם כך ופעם כך, ולכן אמר האלקים הרועה אותי וגו' שהוא כצאן נמשך אחר הרועה ולכך זכה לפריה ורביה יותר והוליד מיד, ומכל מקום הוא גם כן נקרא אב לאומה ומכלל האיתנים מוסדי ארץ **ולכך היתה רחל עקרה והיא האהובה, כי ביצחק נאמר ויאהבה והקשו בזוהר (ח"א קל"ג א) וכי כל בר נש לא רחים וכו', רק דאברהם לא הוצרך סעד וכו' ולא נתפלל כלל ולא נאמר ויאהבה רק ביצחק שנאמר בו ויעתר הרי נצטרך לעזר לכך נאמר ויאהבה לעזר שיסד ה' יתברך,** ויעקב אהב את רחל פירוש כי הוא נשתוקק להגיע למעלת אבותיו אשר התהלכו לפניו שלא הוצרכו לעזר. וזה אהבת רחל שביקש עזר ה' יתברך **שיעזרו שלא יצטרך לעזר וזה היתה איתנותו**: